لمرا هي إنسان أنتى لي بالغة، كاتخدًم لكلمة د مرا ف لمفرد، و نسا ولاَ مراوات ولاَ عيالات ف لجمع فاش كانهضرو على لجنس لبيولوجي. بعض لمرات كاتخدًم لكلمة د مرا بصفة عامة كيما كان لعمر، بحال دابا: حقوق لمرا. لمرا غالبا تيكون عندها رحم، لي فيه كيتكون لجنين. ف لوقت لي قدرات لمرا أنها تربح بزاف ديال لحقوق و لحريات ف لعالم لمتقدم مني بدا لقرن 20، مازال بزاف د لعيالات كايعانيو من لعنصرية و تحرش لجنسي تال دابا. ف لقرون لي فاتت، ماكانش عند لمرا لحق ديال تصويت. وعلا مر تاريخ، لأدوار لجندرية لكلاسيكية هي كانت كاتحدد وكاتقلص نشاطات و لفرص ديال لمرا. بزاف د لعقائد دينية كاتحدد قوانين للمرا. مع تقليص ديال لقيود ف لقرن 20 فبزاف د لمجتمعات ولات لمرا كاتوصل لمسارات مهنية من غير ربة لبيت. لعنف ضد لمرا، سواء فلعائلات أولا ف لمجتمعات، عندو تاريخ قديم وفلأغلبية كايتمارس من عند رّجال. بعض نسا ممنوعين من حقهوم ف لإنجاب. لحركات ولإيديولوجيات ديال لفينيزم عندهوم هدف مشترك لي هو لوصول للمساواة بين لجنسين. لمرا لمتحولة جنسيا كاتحدد كاراجل منين كاتزاد، شيء لي ما كايتوافقش مع لهوية لجنسية ديالها، بينمّا لمرا لمتحولة جنسيا كاتّزاد بخاصيات جنسية لي مختالفة على داكشي لي معتاد ف لبيولوجيا دلمرا.